CELEX: 62014TN0619
Language: da
Date: 2014-08-14 00:00:00
Title: Sag T-619/14: Sag anlagt den 14. august 2014 — Bionorica mod Kommissionen

17.11.2014   
            
            
               DA
            
            
               Den Europæiske Unions Tidende
            
            
               C 409/48
            
         Sag anlagt den 14. august 2014 — Bionorica mod Kommissionen
   (Sag T-619/14)
   2014/C 409/69
   Processprog: tysk
   
      Parter
   
   
      Sagsøger: Bionorica SE (Neumarkt, Tyskland) (ved advokaterne M. Weidner, T. Guttau og N. Hußmann)
   
      Sagsøgt: Europa-Kommissionen
   
      Sagsøgerens påstande
   
   
               —
            
            
               Det fastslås, at Europa-Kommissionen under tilsidesættelse af artikel 13, stk. 3, i Europa-Parlamentets og Rådets forordning (EF) nr. 1924/2006 af 20. december 2006 om ernærings- og sundhedsanprisninger af fødevarer (EUT L 404/09) har undladt at anmode Den Europæiske Fødevaresikkerhedsautoritet om at foretage en videnskabelig vurdering af sundhedsanprisninger af vegetabilsk materiale med henblik på vedtagelse af en EF-liste over tilladte anprisninger af vegetabilsk materiale, jf. artikel 13, stk. 1, i forordning (EF) nr. 1924/2006, og alle de nødvendige betingelser for anvendelsen af disse anprisninger.
            
         
               —
            
            
               Europa-Kommissionen tilpligtes at betale sagens omkostninger.
            
         
      Søgsmålsgrunde og væsentligste argumenter
   
   Til støtte for søgsmålet har sagsøgeren anført et anbringende.
   Anbringende: Tilsidesættelse af artikel 13, stk. 3, i forordning (EF) nr. 1924/2006 (1)
   
   Det er sagsøgerens opfattelse, at Kommissionens passivitet udgør en tilsidesættelse af artikel 13, stk. 3, i forordning nr. 1924/2006, der fastsætter en fast gennemførelsesfrist til den 31. januar 2010. Sagsøgeren har anfægtet, at Kommissionen ikke har overholdt denne frist. Sagsøgeren har i denne sammenhæng anført, at Kommissionen ikke er berettiget til at udsætte den videnskabelige vurdering af sundhedsanprisninger af vegetabilsk materiale på ubestemt tid. Kommissionens passivitet fører efter sagsøgerens opfattelse til en retlig opsplitning på EU-plan, og den er i strid med det grundlæggende formål med forordningen, som består i at indføre ensartede regler i hele Europa.
   
      (1)  Europa-Parlamentets og Rådets forordning (EF) nr. 1924/2006 af 20.12.2006 om ernærings- og sundhedsanprisninger af fødevarer (EUT L 404, s. 9).